ตอนนี้รู้สึกปวดหัวเวลา ส่วยหัวไปมาครับ ปวดแบบจี๊ดๆ ปวดข้างขวาข้างเดียว ปวดมาได้2วันแล้วครับ อาการนี้เกิดจากไรครับ
สวัสดีค่ะ อาการปวดที่หัวเวลาส่ายหัวไปมา ปวดจี๊ดๆดังกล่าวมานั้น อาจจะเกิดจาก การปวดของกล้ามเนื้อหรือเส้นเอ็นรอบๆศีรษะตึงตัวตามหลังการใช้งาน การพักผ่อนน้อย ความเครียด มักจะดีขึ้นหลังได้พัก อาการจะเป็นมากช่วงเย็นสาเหตุอื่นๆเช่นปวดไมเกรน ทำให้ปวดมากที่ศีรษะข้างเดียว อาจมีอาการตาพร่า มองเห็นแสงวาบก่อนมีอาการปวดศีรษะ ปวดจากปลายเส้นประสาทอักเสบ อาจปวดแบบปวดจี๊ดๆ หรือปวดจากสาเหตุในสมอง แต่มีโอกาสเป็นไปได้น้อย หากไม่ได้ปวดมากขึ้นเรื่อยๆ หรือปวดรุนแรง หรือมีอุบัติเหตุในศีรษะนำมาก่อนจากที่กล่าวมา ควรพักผ่อนให้เพียงพอ วันละ 8-10 ชั่วโมงต่อวัน รับประทานยาแก้ปวดเพื่อบรรเทาอาการได้หากปวดมาก หลีกเลี่ยงสถานการณ์หรือปัจจัยใดๆที่กระตุ้นให้มีอาการเป็นมากขึ้นสังเกตอาการหลังการพักและการใช้ยาแก้ปวดดูแล้ว ถ้ายังปวดจี๊ดๆมากขึ้นเรื่อยๆ ปวดจนรบกวนการนอนหลับ ควรไปพบแพทย์